{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedloga pravilnika o utvrđivanju naknada za šumu i šumsko zemljište"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Općina Smokvica","II. UTVRĐIVANJE NAKNADE,\n2. Utvrđivanje naknadE za šumskO zemljištE","Predlažemo da se u članku 13. dodaje stavak (8) te da on glasi:\nNaknada za osnivanje prava služnosti u svrhu realizacija programa: poticanja demografije, poticajne stanogradnje  i očuvanja i zadržavanja života na otocima i područjima posebne državne skrbi utvrđuje se na način da se obračun Naknade utvrđen sukladno članku 3. ovoga Pravilnika, umanji za 90 %.","Nije prihvaćen","Realizacija programa poticajne stanogradnje moguća je na isključivo na nekretninama koje se nalaze unutar obuhvata građevinskog područja, u  kladu s odredbama određenim prostornim planom, kojeg donosi JLS.\nDakle pravo služnosti nije moguće osnovati u gore navedenu svrhu, već će se takve nekretnine izdvojiti u postupku izdvajanja šuma i šumskog zemljišta, sukladno odredbama članka 51. stavka 1. A Zakona o šumama (“Narodne novine”, br.: 68/18 I 115/18).\nNa temelju članka 11. ovog Pravilnika, naknada za šumsko zemljište koje se izdvaja iz šumskogospodarskog područja Republike Hrvatske obračunava se u iznosu od 10.000,00 kn/ha.\nUređenje imovinsko-pravnih odnosa u konkretnome slučaju nije moguće provesti sukladno propisima iz područja šumarstva. Postupke i model raspolaganja (prodaja, darovanje, osnivanje prava građenja) nekretninama u građevinskom ili izdvojenom građevinskom području koje uključuje šume i šumska zemljišta u vlasništvu Republike Hrvatske, a u svrhu npr. realizacije programa poticajne stanogradnje radi očuvanju i zadržavanju života na otocima, provodi Ministarstvo državne imovine sukladno propisu o upravljanju državnom imovinom, dok Ministarstvo poljoprivrede u tim postupcima sudjeluje samo u jednom segmentu kroz postupak izdvajanja tih šuma i šumskih zemljišta u vlasništvu Republike Hrvatske iz Šumsko-gospodarskog područja Republike Hrvatske."]
[2,"Općina Smokvica","II. UTVRĐIVANJE NAKNADE,\n3. UTVRĐIVANJE NAKNADE ZA SMANJENJE OPĆEKORISNIH FUNKACIJA ŠUME","Predlažemo da se u članku 14 dodaje još jedan stavak koji bi glasio:\nPrilikom izrade privremenog obračuna naknada za smanjenje općekorisnih funkcija šume u svrhu osnivanja prava građenja na šumi i šumskom zemljištu u svrhu realizacije programa poticanja demografije, poticajne stanogradnje i očuvanju i zadržavanju života na otocima i područjima posebne državne skrbi , utvrđuje se kao 90% smanjenje općekorisnih funkcija šume na cijeloj površini planiranog zahvata.","Nije prihvaćen","Realizacija programa poticajne stanogradnje i očuvanja i zadržavanja života na otocima i područjima posebne državne skrbi moguća je na nekretninama koje se nalaze unutar obuhvata građevinslog područja, određenim prostornim planom, kojeg donosi JLS.\nDakle pravo građenja ne predstavlja adekvatni model raspolaganja, već će se takve nekretnine izdvojiti u postupku izdvajanja šuma i šumskog zemljišta, sukladno odredbama članka 51. stavka 1. a Zakona o šumama (“Narodne novine”, br.: 68/18 I 115/18).\nNa temelju članka 11. ovog Pravilnika, naknada za šumsko zemljište koje se izdvaja iz šumskogospodarskog područja Republike Hrvatske obračunava se u iznosu od 10.000,00 kn/ha.\nZa osnivanje prava građenja na šumi i šumskom zemljištu radi izgradnje kampa i golfa, člankom 14. stavkom 3. Prijedloga pravilnika o utvrđivanju naknada za šumu i šumsko zemljište određeno je da se prilikom izrade privremenog obračuna naknade za smanjenje općekorisnih funkcija šume utvrđuje 100 % smanjenje (uništenje) općekorisnih funkcija šume (OKFŠ) na cijeloj površini planiranog zahvata.\nDakle, privremeni obračun izrađuje se isključivo prilikom osnivanja prava građenja na šumi i šumskom zemljištu u vlasništvu Republike Hrvatske u svrhu izgradnje kampa i golfa.\nNapominjemo, visina naknade za smanjenje općekorisnih funkcija šuma predstavljala je značajnu zapreku za realiziranje izdvajanja odnosno stjecanje prava vlasništva, a sve kako bi se mogli realizirati investicijski projekti pa tako i postupci u svrhu realizacije programa poticanja demografije, poticajne stanogradnje i očuvanju i zadržavanju života na otocima. Upravo da bi olakšalo realizaciju takvih projekata Ministarstvo poljoprivrede je početkom rujna ove godine donijelo Odluku o smanjenju vrijednosti boda za određivanje naknade za smanjene općekorisne funkcije šuma\nSukladno gore navedenom,  vrijednost boda umanjena je za:\n-             šikare, šibljake, makije i garige, za 90 %,\n-             šumske kulture i plantaže, za 50 %,\n-             sjemenjače na sredozemnom kršu i panjače, za 30 %. \n \nZa sastojine (šume) visokog uzgojnog oblika odnosno za sjemenjače na kontinentu i visokom kršu, koje su najkvalitetnije šume, vrijednost boda nije mijenjana.  \nOvakvim pristupom Ministarstvo poljoprivrede jasno ukazuje da na optimalan način pridonosi demografskoj demografskoj politici Vlade Republike Hrvatske te istovremeno sprečava devastaciju šuma i šumskih zemljišta te čovjekova životnog okruženja."]